## Tehničke specifikacije predmeta nabave

Detaljna tehnička specifikacija predmeta nabave definirana je troškovnikom u obliku excel tablica za svaku pojedinu Grupu predmetne nabave.

Naručitelj je u specifikaciji tonera, tinti i pisaćih vrpci koristio općepoznate i uobičajene opise navedenih artikala prema brojčanim i slovnim oznakama, nazivu proizvođača i opisu modela/podmodela uredske opreme za ispis za koju se nabavlja predmetni potrošni materijal.

Iz navedenog proizlazi da je naručitelj opisao predmetne artikle kao originalne proizvode iz razloga bolje prepoznatljivosti tehničkih karakteristika i kvalitete istih, a sukladno članku 81. Zakona o javnoj nabavi.

**U predmetnom nadmetanju, sukladno članku 81. stavka 3 i 4. Zakona o javnoj nabavi, omogućuje se zainteresiranim gospodarskim subjektima nuđenje „neoriginalnih jednakovrijednih“ tonera, tinti i pisaćih vrpca koji opisom i kvalitetom moraju odgovarati za pravilnu uporabu na uređajima za ispis i kopiranje kako je navedeno troškovnikom.**

Jednakovrijednost ponuđenih „neoriginalnih“ artikala priznaje se ukoliko:

* ispunjavaju tehničke karakteristike artikala koje su navedene u troškovniku uz svaki artikl.
* pri proizvodnji artikala se poštuju patentna prava
* ispunjavaju zahtjeve za sigurnost zdravlja i okoliša
* ispunjavaju zahtjeve kvalitete pri punjenju zamjenskih tonera uz primjenu odgovarajućih tehničkih normi

Da bi naručitelj mogao utvrditi jednakovrijednost ponuđenih tonera ponuditelji su u ponudi osim dokumenata iz točke 3.3.3. dokumentacija za nadmetanje dužni dostaviti:

1. Izjavu o poštivanju prava intelektualnog vlasništva kao dokaz poštivanja patentnih prava u proizvodnji neoriginalnih artikala za sve ponuđene jednakovrijedne artikle (Prilogu IV dokumentacije).
2. Izjavu o nadoknadi troškova popravka uređaja koji su pod jamstvenim rokom, a koji su nastali temeljem promjene jamstvenih uvjeta zbog korištenja ponuđenih zamjenskih artikala. Navedena izjava se traži budući da su pojedini uređaji za koje se nabavljaju predmetni artikli još uvijek pod jamstvom, a prema jamstvenim listovima proizvođača uređaja (laserskih printera, fotokopirnih i fax aparata) proizlazi da jamstvo za uređaj prestaje u slučaju nepropisnog rukovanja, a nepropisnim rukovanjem između ostalog smatra se i upotreba uložaka s tonerom i tintom trećeg proizvođača. (Priloga V dokumentacije).

Svi artikli koji će se isporučivati moraju biti novi, nekorišteni, u originalnom tvorničkom pakiranju s kataloškom oznakom artikla i nazivom proizvođača, te na način koji omogućuje siguran transport i manipulaciju. Artikli koji se isporučuju moraju u svemu odgovarati propisanim troškovnicima koji su dio ove dokumentacije.

## Obvezni razlozi isključenja Ponuditelja te dokumenti kojima ponuditelj dokazuje da ne postoje razlozi za isključenje

Naručitelj će isključiti Ponuditelja iz postupka javne nabave u slijedećim slučajevima:

* 1. **Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:**
1. prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,
2. prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (Narodne novine broj 110/97., 27/98., 50/00., 129/00., 51/01.,111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.).

Za potrebe utvrđivanja navedenih okolnosti gospodarski subjekt dužan je u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od 3 (tri) mjeseca računajući od dana slanja poziva na nadmetanje u Elektronički oglasnik javne nabave Republike Hrvatske.

Naručitelj zadržava pravo da tijekom postupka javne nabave, radi provjere gore navedenih okolnosti, od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu po zakonu ovlaštenu za zastupanje gospodarskog subjekta može zatražiti izdavanje potvrde o činjenicama o kojima to tijelo vodi službenu evidenciju. Ako nije u mogućnosti pribaviti navedenu potvrdu, Naručitelj može od ponuditelja zatražiti da u primjerenom roku dostavi važeći:

1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta ili,
2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta ako se ne izdaje dokument iz kaznene evidencije naveden u točki a) ili,
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz naprijed navedene točke a) i b) ili oni ne obuhvaćaju sva kaznena djela navedena u točki 12.1. a) i b) ove Dokumentacije.

Odgovarajućom izjavom smatrat će se i popunjena izjava iz Priloga I ove dokumentacije za nadmetanje.

* 1. **Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).**

Za potrebe utvrđivanja navedenih okolnosti gospodarski subjekt dužan je u ponudi dostaviti:

* 1. potvrdu Porezne uprave o stanju duga koja ne smije biti starija od 30 (trideset) dana računajući od dana slanja poziva na nadmetanje u Elektronički oglasnik javne nabave, ili,
	2. važeći jednakovrijedni dokument nadležnog tijela države sjedišta gospodarskog subjekta ako se ne izdaje potvrda Porezne uprave o stanju duga iz točke a) ili,
	3. izjavu pod prisegom ili odgovarajuću izjavu osobe koja je pod zakonom ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 (trideset) dana računajući od dana slanja poziva na nadmetanje u Elektronički oglasnik javne nabave, ako se u državi sjedišta gospodarskog subjekta ne izdaje potvrda Porezne uprave iz prethodno navedene točke a) ili jednakovrijedni dokument nadležnog tijela sjedišta gospodarskog subjekta iz prethodno navedene točke b).
	4. **Ako gospodarski subjekt dostavi lažne podatke pri dostavi dokumenata na temelju kojih se utvrđuje postoje li razlozi za isključenje, te dokumenata kojima se dokazuje sposobnost gospodarskog subjekta.**

U slučaju zajednice ponuditelja, postojanje razloga isključenja utvrđuje se za sve članove zajednice pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.

##

## Uvjeti sposobnosti gospodarskih subjekata

Gospodarski subjekti dokazuju svoju pravnu i poslovnu sposobnost, financijsku, tehničku i stručnu sposobnost, slijedećim dokumentima koji se prilažu uz ponudu:

###

### **3.1. Uvjeti pravne i poslovne sposobnosti**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava kojom se dokazuje upis u registar ne smije biti starija od 3 (tri) mjeseca računajući od dana slanja poziva na nadmetanje u Elektronički oglasnik javne nabave.

U slučaju zajednice ponuditelja, uvjet pravne i poslovne sposobnosti utvrđuje se za sve članove zajednice pojedinačno.

### **Uvjeti financijske sposobnosti**

Za dokazivanje financijske sposobnosti Ponuditelj treba dostaviti obrazac BON-2/SOL-2, dokument izdan od bankarskih ili drugih financijskih institucija, kojim se dokazuje solventnost gospodarskog subjekta.

Traženim dokumentom Ponuditelj mora dokazati da mu račun u posljednjih 6 ( šest) mjeseci nije bio u blokadi niti jedan dan, a čime dokazuje da ima stabilno financijsko poslovanje.

Procjena je Naručitelja da blokada računa Ponuditelja može ugroziti njegovu sposobnost pravodobnog podmirivanja svih obveza koje nastaju kao rezultat poslovnih procesa, a pretpostavka su za pravodobno izvršenje predmeta nabave.

Podaci o solventnosti gospodarskog subjekta u predmetnom dokazu sposobnosti obavezno trebaju obuhvatiti dan početka postupka javne nabave, odnosno datum xx. rujna 2015. godine.

Ako iz opravdanog razloga gospodarski subjekt nije u mogućnosti dostaviti dokument o financijskoj sposobnosti koji je Naručitelj tražio, on može dokazati financijsku sposobnost i bilo kojim drugim dokumentom koji Naručitelj smatra prikladnim i koji ima istu dokaznu snagu kao i traženi. S tim u vezi, može za vrijeme roka za dostavu ponuda, primjenjujući odredbe dokumentacije za nadmetanje koje se odnose na objašnjenja vezana uz dokumentaciju, dostaviti upit Naručitelju o prihvatljivosti dokaza sposobnosti kojeg namjerava dostaviti umjesto traženog dokaza sposobnosti.

U svrhu dokazivanja financijske sposobnosti zainteresirani gospodarski subjekt se može, po potrebi, osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati da će imati na raspolaganju resurse nužne za izvršenje ugovora, primjerice, dostavom Izjave o prihvaćanju obveza drugih subjekata da će navedene resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

### **Uvjeti tehničke i stručne sposobnosti**

**3.3.1.** Ponuditelj mora dokazati da je ovlašten za prodaju predmetne robe na teritoriju Republike Hrvatske, za svaku Grupu za koju se natječe. Dokaz treba biti u formi Izjave proizvođača predmetne robe ili ovlaštenog zastupnika tog proizvođača za Republiku Hrvatsku koja potvrđuje traženi uvjet.

**3.3.2.** Za dokazivanje tehničke i stručne sposobnosti nabave i izvršenja isporuke predmetnih artikala, Ponuditelj mora, sukladno članku 72. stavak 3. točka 1. Zakona o javnoj nabavi, dostaviti popis uredno izvršenih ugovora o isporuci istih ili sličnih roba vezanih za predmet nabave, odnosno grupu predmeta nabave izvršenih u godini u kojoj je započeo postupak javne nabave i tijekom 3 (tri) godine koje prethode toj godini. Popis ugovora sadrži iznos, datum isporuke robe i naziv druge ugovorne strane.

Ako je druga ugovorna strana naručitelj u smislu ovog Zakona, popis kao dokaz o urednoj isporuci sadrži ili mu se prilaže potvrda potpisana ili izdana od naručitelja.

Ako je druga ugovorna strana privatni subjekt, popis kao dokaz o urednoj isporuci sadrži ili mu se prilaže potvrda tog subjekta, a u nedostatku iste vrijedi izjava gospodarskog subjekta uz dokaz da je potvrda zatražena.

Uz navedeni popis prilažu se i potvrde o uredno izvršenim ugovornim obvezama koje moraju biti ovjerene od strane naručitelja s kojim je ugovor sklopljen.

Ukupna vrijednost potvrda o uredno izvršenim ugovornim obvezama mora biti u minimalnom iznosu od 25% ukupne procijenjene vrijednosti grupe za koju se natječe.

Ukoliko je ponuditelj ranije imao zaključene ugovore o isporuci predmetne robe sa nekim od korisnika središnje nabave za koje Državni ured provodi predmetni postupak nabave (tijela iz članka 12. Uredbe o unutarnjem ustrojstvu Državnog ureda za središnju javnu nabavu, NN 3/15), minimalno jedna od potvrda o uredno ispunjenim ugovorima mora biti izdana od korisnika središnje nabave.

**3.3.3.** **Ukoliko Ponuditelj troškovnikom nudi predmetni artikl koji je jednakovrijedan originalnom artiklu proizvođača opreme kao dokaz jednakovrijednosti potrebno je dostaviti slijedeće dokumente:**

1. Ispitno izvješće (Test Report) -- izvještaj o kapacitetu ispisa tonera, prema metodologiji opisanoj u normi ISO 19752 i ISO 19798, odnosno izvještaj o kapacitetu ispisa tinte prema metodologiji opisanoj u normi ISO 24711, kojim se dokazuju kapaciteti ispisa ponuđenih tonera i tinti, za svaki ponuđeni jednakovrijedni artikl. Potvrda o izvršenom ispitivanju treba biti izdana od akreditiranog ispitnog tijela za navedene norme.
2. Izjavu ponuditelja o postojanju Sigurnosno - tehničkih listova za sve ponuđene jednakovrijedne artikle (Material Safety Data Sheets) izdanih od proizvođača ponuđenih artikala kao dokaz da su isti proizvedeni i distribuirani sukladno Direktivi EU:1907/2006 i 1272/2008. U slučaju potrebe, a na zahtjev Naručitelja, Ponuditelj je obvezan dostaviti kopiju Sigurnosno tehničkog lista za svaki ponuđeni jednakovrijedni artikl.
3. Za jednakovrijedne artikle proizvedene ponovnim punjenjem, potrebno je dostaviti i dokaz da su pri punjenju poštivani zahtjevi tehničkog standarda DIN33870

Dokaze o testiranju ponuđenih jednakovrijednih artikala nekim drugim europskim ili međunarodnim normama od onih navedenih u dokumentaciji biti će prihvaćena uz dokaz iz kojih je vidljivo da je navedena norma/certifikat u potpunosti jednakovrijedna ili je nadskup traženoj normi/certifikatu, čime se dokazuje da svaki ponuđeni artikl zadovoljava minimalne tehničke karakteristike tražene troškovnikom.

Sva izvješća, dokazi i potvrde, kojima se dokazuje jednakovrijednost ponuđenih artikala dostavljaju se u preslici. Ukoliko dokaz nije na hrvatskom jeziku, potrebno je uz isti priložiti i prijevod ovjeren od strane ovlaštenog sudskog tumača.

U svrhu dokazivanja tehničke i stručne sposobnosti zainteresirani gospodarski subjekt se može, po potrebi, osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati da će imati na raspolaganju resurse nužne za izvršenje ugovora, primjerice, dostavom Izjave o prihvaćanju obveza drugih subjekata da će navedene resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***PRILOG IV***

**I Z J A V A**

**o poštivanju prava intelektualnog vlasništva**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime) (mjesto i adresa stanovanja)

broj osobne iskaznice \_\_\_\_\_\_\_\_\_\_\_\_\_\_\_ izdane od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao po zakonu ovlaštena osoba za zastupanje pravne osobe gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

izjavljujem da kod proizvodnje i stavljanja na tržište ponuđenih jednakovrijednih artikala koji se nude u predmetnom nadmetanju nije došlo do kršenja prava intelektualnog vlasništva proizvođača originalnih artikala odnosno suglasan/na sam nadoknaditi korisniku sve vrste troškova koji mu mogu nastati zbog isporuke artikala kod kojih je u procesu proizvodnje odnosno stavljana na tržište došlo do kršenja prava intelektualnog vlasništva proizvođača originalnih artikala.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_ 2015. god,

\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P.

 (ime prezime i potpis ovlaštene osobe)

***PRILOG V***

**I Z J A V A**

**o nadoknadi troškova popravka uređaja koji su pod jamstvenim rokom**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime) (mjesto i adresa stanovanja)

broj osobne iskaznice \_\_\_\_\_\_\_\_\_\_\_\_\_\_\_ izdane od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao po zakonu ovlaštena osoba za zastupanje pravne osobe gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

Izjavljujem da ću snositi sve troškove popravka uređaja koji su pod jamstvenim rokom, a ukoliko je do promjene uvjeta jamstva uređaja došlo zbog korištenja ponuđenih jednakovrijednih artikala.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_ 2015. god,

\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P.

 (ime prezime i potpis ovlaštene osobe)